**Anton Vjatšeslavovitš Krassovski (Kuznetsov-Krassovski)** (*Антóн Вячеслáвович Красóвский (Кузнецóв-Красóвский*)) (sündinud 18. juulil 1975 Podolskis Moskva oblastis) on Venemaa ajakirjanik ja poliittehnoloog, telekanali RT venekeelsete saadete direktor. Ta pooldab nii Putini režiimi, kui homoseksuaalide õigusi.

Elukäik ja tegevus
------------------

Tema isa töötas Ukraina NSV tuumaelektrijaamade projekteerimisbüroo esindajana Rivne tuumaelektrijaamas Kuznetsovski linnas (alates 2016. aastast - Varash). Anton elas seal aastatel 1986–1989. 1992 lõpetas Moskva 633. keskkooli. 1994-1996 õppis A. M. Gorki nimelises kirjandusinstituudis luule erialal. 1996-1997 telekanali NTV saate „*Teleprojekt*" raamatu-uudiste programmi peatoimetaja. 1997. aastast ajakirja „*Vetšerni Moskva*" teatrikolumnist. Septembrist 1999 kuni veebruarini 2000 töötas Paremjõudude Liidu kampaania peakorteris. Töötas kirjastuses „Kommersant", Interneti-portaalis Yandex, kirjastuses „*Independent Media*", ajalehe „*Nezavisimaja Gazeta*" teatriarvustajana (august 2001 kuni aprill 2002) ja kuus kuud ajakirja „*Vogue*" kultuuritoimetajana.

2004. aastast juhtis ajakirja "Harper's Bazaar" eriprojektide talitust, 2005. aastal sai temast ajakirja "Wallpaper" väljaandja. 2005–2007 juhtis "Pynes & Moerneri" konsultatsioonigrupi meediat. 2007.aastal oli teatmiku "100 parimat restorani Moskvas" üks koostajaid ja peaautoreid, kuulub gastronoomiaauhinna "Loorberileht" žüriisse.

2006. aastal sai temast Peterburi "Festivalide Festivali" korralduskomitee esimees. Ta on heategevusliku lkumise Blagi osfera asutaja ja alaline juht.

2009-2012 NTV telekanali saadete "NTVshniki" ja "NTV Musical Ring" peatoimetaja. Veebruaris 2012 lahkus töölt kuna leidis, et NTV kanal kohtleb Venemaa poliitilist opositsiooni ebaõiglaselt ja solvavalt. Jaanuarist 2014 kuni maini 2020 oli ta külaline valitsuskriitilise raadiojaama "Ehho Moskvõ" saates "Eriarvamus". 2016. aasta detsembrist juhtis ta koos Sergei Minajeviga telegrami saadet "Anšoovised ja karikakrad", millest 2017. aasta juunis sai iganädalane saade ning mida edastati YouTube'is ja sotsiaalvõrgustikus VKontakte.

Alates 2019. aasta suvest on ta telekanali RT dokumentaalsarja "Epideemia" autori, saatejuht ja produtsent. 2020. aasta oktoobris määrati ta RT venekeelsete saadete direktoriks. Alates 1. veebruarist 2021 hakkas Youtube'i kanalil "RT Russia" ilmuma Anton Krassovski autorisaade "Antonüümid" - igapäevased intervjuud poliitilistel teemadel.

Ta leiab, et putinism on jeltsinismi loogiline jätk, nimetab positiivseks vabaduste esilekerkimist Jeltsini ajastul ning sama perioodi negatiivseid külgi loetledes meenutab 1993. aasta parlamendi tulistamist ja tema hinnangul ebaausaid riigiduuma valimisi 1996. aastal. Ta peab 2015. a. Moskvas toimunud Boriss Nemtsovi mõrva Jeltsini ajal vallandatud Tšetšeenia sõdade tagajärjeks. 25. jaanuaril 2013 tegi meedias avalikuks oma homoseksuaalsuse öeldes: "Ma olen gei ja samasugune inimene nagu Vladimir Putin."

20. oktoobril 2022 soovitas ta oma YouTube'i kanali saates "Antonüümid" vestluses Sergei Lukjanenkoga jõkke uputada või põletada ukraina lapsi, kes usuvad, et Venemaa on Ukraina okupeerinud.

Sanktsioonid
------------

28. veebruaril 2022 kehtestas Euroopa Liit talle seoses Venemaa kallaletungiga Ukrainale viisa- ja majandussanktsioonid. Tema Euroopa Liidu riikides olev vara külmutati. "Ta on nimetanud Ukrainat Venemaa maaks ja alavääristanud ukrainlasi kui rahvust. Samuti ähvardas ta Ukrainat Venemaa sissetungiga, kui Ukraina peaks NATOga liitumiseks samme astuma. Ta ütles, et sellise tegevuse tagajärjel võetakse Ukrainalt põhiseadus ja „põletatakse see Hreštšatniku tänaval". Lisaks andis ta mõista, et Ukraina peaks Venemaaga ühinema."

Viited
------


1. ↑
2. ↑
3. ↑
4. ↑
5. ↑  "Arhiivikoopia". Originaali arhiivikoopia seisuga 30. juuni 2022. Vaadatud 4. aprillil 2022.`{{netiviide}}`: CS1 hooldus: arhiivikoopia kasutusel pealkirjana (link)
6. ↑
7. ↑